CELEX: 32012R0849
Language: sl
Date: 2012-09-19 00:00:00
Title: Izvedbena uredba Komisije (EU) št. 849/2012 z dne 19. septembra 2012 o izdaji dovoljenja za pripravek iz citronske kisline, sorbinske kisline, timola in vanilina kot krmni dodatek za piščance za pitanje in za nesnice, vse manjše aviarne vrste za pitanje in za nesnice ter za odstavljene pujske, razen Sus scrofa domesticus (imetnik dovoljenja Vetagro S.p.A.)  Besedilo velja za EGP

20.9.2012   
            
            
               SL
            
            
               Uradni list Evropske unije
            
            
               L 253/8
            
         IZVEDBENA UREDBA KOMISIJE (EU) št. 849/2012
   z dne 19. septembra 2012
   o izdaji dovoljenja za pripravek iz citronske kisline, sorbinske kisline, timola in vanilina kot krmni dodatek za piščance za pitanje in za nesnice, vse manjše aviarne vrste za pitanje in za nesnice ter za odstavljene pujske, razen Sus scrofa domesticus (imetnik dovoljenja Vetagro S.p.A.)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz citronske kisline, sorbinske kisline, timola in vanilina. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za pripravek iz citronske kisline, sorbinske kisline, timola in vanilina kot krmni dodatek za piščance za pitanje in za nesnice, vse manjše aviarne vrste za pitanje in za nesnice ter za vse (odstavljene) manjše prašičje vrste in njegovo uvrstitev v skupino dodatkov „zootehnični dodatki“.
            
         
               (4)
            
            
               Z Uredbo Komisije (EU) št. 1117/2010 (2) je bila za deset let dovoljena uporaba pripravka iz citronske kisline, sorbinske kisline, timola in vanilina kot krmni dodatek za odstavljene pujske.
            
         
               (5)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 25. maja 2012 (3) navedla, da pripravek iz citronske kisline, sorbinske kisline, timola in vanilina, kot je opisan v Prilogi, v predlaganih pogojih uporabe nima škodljivega vpliva na zdravje živali in ljudi ali na okolje ter da lahko njegova uporaba izboljša proizvodne parametre pri vseh ciljnih vrstah. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (6)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo tega pripravka, kakor je opredeljeno v Prilogi k tej uredbi.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. septembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 317, 3.12.2010, str. 3.
   
      (3)  EFSA Journal (2012); 10(5):2670.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: drugi zootehnični dodatki (izboljšanje zootehničnih parametrov)
                  
               
            
                  4d 3
               
               
                  Vetagro S.p.A.
               
               
                  pripravek iz citronske kisline, sorbinske kisline, timola in vanilina
               
               
                  
                               
                           
                           
                              
                                 Sestava dodatka
                              
                              pripravek iz citronske kisline, sorbinske kisline, timola in vanilina v obloženih mikrokroglicah, z najmanj:
                              
                                           
                                       
                                       
                                          citronske kisline: 25 g/100 g
                                       
                                    
                                           
                                       
                                       
                                          sorbinske kisline: 16,7 g/100 g
                                       
                                    
                                           
                                       
                                       
                                          timola: 1,7 g/100 g
                                       
                                    
                                           
                                       
                                       
                                          vanilina: 1 g/100 g
                                       
                                    
                        
                               
                           
                           
                              
                                 Lastnosti aktivnih snovi
                              
                              
                                           
                                       
                                       
                                          citronska kislina C6H8O7 (čistost ≥ 99,5 %)
                                          2-hidroksi-1,2,3-propantrikarboksilna kislina, št. CAS 77-92-9, brezvodna
                                       
                                    
                                           
                                       
                                       
                                          sorbinska kislina C6H8O2 (čistost ≥ 99,5 %)
                                          2,4-heksadienojska kislina, št. CAS 110-44-1
                                       
                                    
                                           
                                       
                                       
                                          timol (čistost ≥ 98 %)
                                          5-metil-2-(1-metiletil)fenol, št. CAS 89-83-8
                                       
                                    
                                           
                                       
                                       
                                          vanilin (čistost ≥ 99,5 %)
                                          4-hidroksi-3-metoksibenzaldehid, št. CAS 121-33-5
                                       
                                    
                        
                               
                           
                           
                              
                                 Analitska metoda
                                  (1)
                              
                              Določanje sorbinske kisline in timola v krmi: metoda tekočinske kromatografijevisoke ločljivosti z reverzno fazo z ultravijoličnim detektorjem/detektorjem s serijo diod (RP-HPLC-UV/DAD). Določanje citronske kisline v dodatku in premiksih: (RP-HPLC-UV/DAD). Določanje citronske kisline v krmi: spektrometrična metoda encimskega določanja vsebnosti citronske kisline NADH (reducirana oblika nikotinamid adenin dinukleotida).
                           
                        
               
                  piščanci za pitanje in za nesnice
                  manjše aviarne vrste za pitanje in za nesnice
               
               
                  —
               
               
                  200
               
               
                  —
               
               
                  Zaradi varnosti je treba pri ravnanju uporabljati zaščito za dihala, zaščitna očala in rokavice.
               
               
                  10. oktober 2022
               
            
                  odstavljeni pujski,
                  razen Sus scrofa domesticus
                  
               
               
                  1 000
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.